Lewisdaula 2019 jaar uit Ligatne
LewisLaM 2019 jaar uit Oruro
Lewisphync 2019 jaar uit Nestor
Lianne 2019 jaar uit Middenmeer
Lianne Berghuis 56 jaar uit anna paulowna
Lida 66 jaar uit hippolytushoef Tienerseun vermis aan KZN-kus | Maroela Media
Reddingsbeamptes soek Dinsdagoggend met onder meer vier branderski’s na die vermiste tienerseun. Foto: IPSS Medical Rescue
Die soektog na ŉ vermiste tienerseun aan die noordkus van KwaZulu-Natal is Dinsdagoggend kort ná sonop hervat.
Paul Herbst, woordvoerder van IPSS Medical Rescue, sê die 16-jarige seun het Maandag omstreeks 17:00 in die see by Blythedale-strand geswem toe hy blykbaar in die moeilikheid beland het.
ŉ Polisiebeampte wat van diens af was, het gesien hoe die leerder van die woonbuurt Gledhow by Stanger, sowat 5 km van die kus af, see-in getrek word, sê Herbst. Die beampte het IPSS sowel as die plaaslike brand-en-reddingsdiens in kennis gestel.
IPSS se waterreddingsafdeling en lewensredders van die KwaDukuza-munisipaliteit het Blythedale toe gekom en met ŉ uitgebreide soektog begin.
Teen sononder, nouliks ŉ uur nadat die soektog begin het, moes dit weens swak lig afgelas word. Vroeg vanoggend het reddingswerkers weer begin soek, het Herbst vanoggend by navraag bevestig.
IPSS Medical Rescue word bygestaan deur die plaaslike owerheid se brand-en-reddingsafdeling. Foto: IPSS Medical Rescue
Beamptes het die strand afgesper en waarskuwingsvlae vertoon. Hulle vra dat lede van die publiek die afgesperde gebied vermy.
Vanoggend word gesoek met IPSS se vier vaartuie ter see, enkele voertuie op land en ŉ boot van die plaaslike owerheid. Herbst sê ŉ hommeltuig word ook ingespan om met die soektog van Blythedale af noord- sowel as suidwaarts te help.
Blythedale-strand was in Junie verlede jaar in die nuus toe die polisie ŉ gedeelte van die strand opgegrawe het op soek na die oorskot van twee slagoffers van die pedofiel Gert van Rooyen.
Die soektog was die gevolg van ŉ meer as jaar lange ondersoek deur die SAUK-aktualiteitsprogram Fokus, maar het niks opgelewer nie, het Maroela Media destyds berig.
Blythedale KwaZulu-Natal Stanger vermis
Ek kan my nie indink hoe die ma moet voel nie. Dis verskriklik. Ek hoop hulle kry hom lewendig.